รัฐบาลไทย-ข่าวทำเนียบรัฐบาล-รองโฆษกฯ น.ส.รัชดาฯ เผยแผนปฏิบัติการด้านการจัดการขยะของประเทศ ฉบับที่ 2 ยกระดับการบริการจัดการขยะมูลฝอยทั่วประเทศ ตั้งแต่ต้นทาง – ปลายทาง ที่ผ่านมายังต่ำกว่าเป้า
วันเสาร์ที่ 5 พฤศจิกายน 2565
รองโฆษกฯ น.ส.รัชดาฯ เผยแผนปฏิบัติการด้านการจัดการขยะของประเทศ ฉบับที่ 2 ยกระดับการบริการจัดการขยะมูลฝอยทั่วประเทศ ตั้งแต่ต้นทาง – ปลายทาง ที่ผ่านมายังต่ํากว่าเป้า
รองโฆษกฯ น.ส.รัชดาฯ เผยแผนปฏิบัติการด้านการจัดการขยะของประเทศ ฉบับที่ 2 ยกระดับการบริการจัดการขยะมูลฝอยทั่วประเทศ ตั้งแต่ต้นทาง – ปลายทาง ที่ผ่านมายังต่ํากว่าเป้า
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลเน้นย้ําการจัดการขยะทั่วประเทศให้ได้ตามเป้าหมายที่ร้อยละ 80 ยกระดับการบริการจัดการขยะมูลฝอย โดยให้ความสําคัญกับการจัดการขยะ ณ ต้นทาง ตามวัฏจักรชีวิตผลิตภัณฑ์ (Product Life Cycle) ครอบคลุมถึงการกําจัดขยะ ณ ปลายทาง เพื่อนําทรัพยากรกลับมาใช้ใหม่ได้อย่างคุ้มค่า ส่งเสริมการบริโภคที่ยั่งยืน สอดคล้องกับแนวคิดเศรษฐกิจ BCG
รองโฆษกประจําสํานักนายกรัฐมนตรีกล่าวว่า แนวทางการจัดการขยะเป็นประเด็นสําคัญที่รัฐบาลให้ความสําคัญอย่างต่อเนื่อง โดยล่าสุดคณะรัฐมนตรีได้รับทราบแผนปฏิบัติการด้านการจัดการขยะของประเทศ ฉบับที่ 2 (พ.ศ. 2565 – 2570) เมื่อวันที่ 1 พฤศจิกายน 2565 ซึ่งแผนปฏิบัติการฯ ฉบับที่ 2 จะเป็นแผนที่ดําเนินการต่อเนื่องจากแผนแม่บทการบริหารจัดการขยะมูลฝอย (พ.ศ. 2559 – 2564) ซึ่งมีผลการดําเนินการ เช่น การจัดการขยะมูลฝอยอย่างถูกต้อง สําเร็จร้อยละ 69 (เป้าหมายร้อยละ 75) การจัดการของเสียอันตรายชุมชน สําเร็จร้อยละ 22 (เป้าหมายร้อยละ 30) และการจัดการมูลฝอยติดเชื้อ สําเร็จร้อยละ 90.85 (เป้าหมายร้อยละ 100) ซึ่งส่วนใหญ่ยังไม่บรรลุตามเป้าหมายที่กําหนด จากปัญหาและข้อจํากัดต่าง ๆ เช่น สถานที่กําจัดขยะมูลฝอยชุมชนของรัฐและเอกชนส่วนใหญ่ไม่ถูกต้องตามหลักวิชาการ ระบบติดตาม กํากับและควบคุมการดําเนินงานของสถานที่กําจัดขยะมูลฝอยยังไม่ทั่วถึงและเพียงพอ รวมถึงกฎหมายในการจัดการขยะมูลฝอยในปัจจุบันไม่สามารถกํากับดูแลให้องค์กรปกครองส่วนท้องถิ่น (อปท.) ดําเนินการอย่างถูกต้องตามหลักวิชาการ ดังนั้น แผนปฏิบัติการฯ ฉบับที่ 2 จึงเน้นการจัดลําดับความสําคัญของการจัดการขยะรูปแบบใหม่และการบริหารจัดการขยะให้มีประสิทธิภาพมากยิ่งขึ้น
โดยแผนปฏิบัติฯ ฉบับที่ 2 มีเป้าหมายที่สําคัญ เช่น ขยะมูลฝอยชุมชนได้รับการจัดการอย่างถูกต้อง ร้อยละ 80, ของเสียอันตรายชุมชมได้รับการจัดการอย่างถูกต้อง ร้อยละ 50 และมูลฝอยติดเชื้อได้รับการจัดการอย่างถูกต้อง ร้อยละ100 ซึ่งทั้งหมดจะเป็นการจัดการที่ครอบคลุมทั้งการจัดการขยะพลาสติก ขยะบรรจุภัณฑ์ ขยะอาหาร ขยะมูลฝอยชุมชน ของเสียอันตรายชุมชน ซากผลิตภัณฑ์เครื่องใช้ไฟฟ้าและอุปกรณ์อิเล็กทรอนิกส์ มูลฝอยติดเชื้อ และกากอุตสาหกรรมที่เป็นอันตราย ให้ความสําคัญกับการจัดการ ณ ต้นทาง ตามวัฏจักรชีวิตผลิตภัณฑ์เพื่อป้องกันการเกิดขยะ ตั้งแต่การออกแบบการผลิตภัณฑ์ที่เป็นมิตรกับสิ่งแวดล้อม (Eco Design) ส่งเสริมการบริโภคที่ยั่งยืนโดยเลือกใช้สินค้าหรือผลิตภัณฑ์ที่เป็นมิตรต่อสิ่งแวดล้อม สามารถใช้ซ้ําและเรียกคืนกลับไปรีไซเคิล มีระบบการคัดแยก ณ แหล่งกําเนิด เพื่อให้มีการนําทรัพยากรกลับคืนจากของเสียให้มากที่สุดทั้งในรูปแบบวัสดุรีไซเคิล (Material recovery) และพลังงาน (Energy recovery) เพื่อให้เหลือขยะที่ต้องกําจัดให้น้อยที่สุด (Final disposal)
“รัฐบาลมุ่งแก้ไขปัญหาการจัดการขยะอย่างต่อเนื่อง โดยคํานึงถึงการใช้ทรัพยากรทุกประเภทให้คุ้มค่าและเกิดประโยชน์สูงสุด ซึ่งต้องบูรณาการการทํางานร่วมกันทั้งภาครัฐ ภาคเอกชน และภาคประชาชน คํานึงถึง ขยะ ว่าคือทรัพยากรที่สามารถนํากลับมาใช้ใหม่ได้ และการกําจัดขยะต้องไม่เกิดผลกระทบต่อประชาชนและสิ่งแวดล้อม สอดคล้องกับสิ่งที่นายกรัฐมนตรีได้เน้นย้ําไว้ในงานประชุม Global Compact Network Thailand Forum (GCNT 2022) ที่ผ่านมาว่า ทุกภาคส่วนของสังคมต้องมีส่วนร่วม โดยอาศัยการเปลี่ยนผ่านสู่พลังงานสะอาด จัดการทรัพยากรให้คุ้มค่า ลดและบริหารจัดการของเสีย ไปจนถึงการส่งเสริมการค้าและการลงทุนที่คํานึงถึงสิ่งแวดล้อมให้สามารถเติบโตได้อย่างยั่งยืน” นางสาวรัชดาฯ กล่าว